पर्यटन के क्षेत्र में किले को विश्वस्तर पर लाने की तैयारी: भौमिक
पर्यटन के क्षेत्र में अपार संभावनाएं हैं। नरवर किले को विश्वस्तर पर लाने की तैयारी पर्यटन विभाग द्वारा की जाएगी। यह बात बीते रोज नगर परिषद नरवर द्वारा आयोजित परिषद की विकास श्रृंखला के लोकार्पण कार्यक्रम में विकास कार्यों का लोकार्पण करने आए मध्य प्रदेश पर्यटन विकास निगम अध्यक्ष तपन भौमिक ने उपस्थित लोगों को संबोधित करते हुए कही।
कार्यक्रम की अध्यक्षता करते हुए बाल अधिकार संरक्षण आयोग अध्यक्ष डॉ. राघवेन्द्र शर्मा द्वारा कहा गया कि नरवर शहर ही नहीं बल्कि एक सांस्कृतिक विरासत है। ग्वालियर राज्य के समय नरवर जिला मुख्यालय हुआ करता था। राजा नल-दमयन्ती की ऐतिहासिक नगरी नरवर शिवपुरी जिले की एक प्राचीन और ऐतिहासिक नगरी है। नगर परिषद के विकास कार्यों के लोकार्पण कार्यक्रम में नपं अध्यक्ष डॉ. मनोज माहेश्वरी ने बताया कि हमारा प्रयास है कि नरवर जैसे ऐतिहासिक स्थल को पर्यटन की मुख्यधारा से जोड़ पाएं। इससे पूर्व नगर परिषद नरवर व भारतीय राष्ट्रीय कला, संस्कृति एवं धरोहर ट्रस्ट (इंटेक) के तत्वाधान में ऐतिहासिक चौपड़ा तालाब पर स्कूली बच्चों की क्विज प्रतियोगिता आयोजित की गई।
नरवर में लोकार्पण कार्यक्रम में बच्ची को पुरस्कृत करते अतिथि।
विजेता बच्चों को दिए पुरस्कार
लोकार्पण कार्यक्रम में स्कूली बच्चों की नरवर के ऐतिहासिक परिदृश्य पर आधारित एक प्रतियोगिता आयोजित की गई जिसमें प्रथम पुरस्कार गुरुकुल विद्यालय नरवर के छात्र पराग को दिया गया। द्वितीय स्थान सम्यक जैन व तृतीय स्थान पर पूर्वी जैन, सेजल जैन और अलीशा कुर्रेशी रहीं। श्री भौमिक ने अगली बार प्रथम पुरस्कार के रूप में 51 हजार रुपए देने का वादा भी किया।
नए तालाब पर हुआ राष्ट्रीय ध्वज का अनावरण
कार्यक्रम की अगली कड़ी में नए तालाब पर कार्यक्रम में अतिथियों द्वारा तिरंगे का अनावरण किया गया। नगर परिषद अध्यक्ष डॉ. मनोज माहेश्वरी ने बताया कि देशभक्ति ही सर्वोपरि है। हमारे देश की शान तिरंगा हमेशा नए तालाब पर फहराएगा। यह हमारे लिए गर्व की बात है कि राजा नल-दमयन्ती की ऐतिहासिक नगरी नरवर में भारतीय राष्ट्रीय ध्वज का अनावरण श्री भौमिक द्वारा किया गया। कार्यक्रम को पूर्व विधायक रमेश खटीक, पूर्व विधायक ओमप्रकाश खटीक, पूर्व साडा अध्यक्ष शब्बीर खान, मंडल अध्यक्ष राजेन्द्र रावत ने भी उद्बोधन दिया एवं नपं अध्यक्ष डॉ. मनोज माहेश्वरी द्वारा कराए गए विकास कार्यों की जमकर सराहना की। इस अवसर पर मंडल अध्यक्ष राजेन्द्र रावत, जनपद अध्यक्ष मुकेश खटीक, नगर परिषद सीएमओ डीपी शर्मा, समस्त नपं पार्षद एवं भाजपा नेता नवल सिंह गुर्जर, मंजर अली, हरकिशोर शिवहरे, गजेंद्र सिंह सोलंकी, संजय शर्मा, भानु चौहान, फिरोज, नरोत्तम शर्मा, जसपाल बैस, राधेश्याम शिवहरे, भगवानदास रजक, जंडेल सिंह, सुकुमार जैन, भोलाराम पांडे आदि उपस्थित थे।
लोकार्पण
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva